钦定古今图书集成/明伦汇编/官常典/第736卷 > 张安国
## 钦定古今图书集成/明伦汇编/官常典/第736卷 > 张安国

按《逊国正气纪》：工部郎中张安国，浙定海人。建文中
累有建白。壬午北兵逼近，安国与妻贾言曰：“大事去
矣，无能为也。予职非司马，既不能帅兵应敌，又不能
羔膝事人，奈何？”贾氏曰：“盍隐居。”安国曰：“然。”乃挈妻孥
舟入太湖。未几，闻京师陷，皇帝自焚。安国与妻相向
而泣，北拜稽首曰：“食人之禄，存身新主之朝，耻莫大
焉。”乃凿其舟，偕妻沈死。